|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Številka: 001-5/2018/6 | | | | | | | | |
| Ljubljana, 22. 1. 2018 | | | | | | | | |
| EVA 2018-3130-0006 | | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | | |
| **ZADEVA: Predlog Uredbe o spremembah Uredbe o plačah in drugih prejemkih javnih uslužbencev za delo v tujini** | | | | | | | | | | | | |
| 1. Predlog sklepov vlade: | | | | | | | | | | | | |
| Na podlagi prvega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?urlurid=2005823) – uradno prečiščeno besedilo, [109/08](http://www.uradni-list.si/1/objava.jsp?urlurid=20084694), [38/10](http://www.uradni-list.si/1/objava.jsp?urlurid=20101847) – ZUKN, [8/12](http://www.uradni-list.si/1/objava.jsp?urlurid=2012268), [21/13](http://www.uradni-list.si/1/objava.jsp?urlurid=2013787), [47/13](http://www.uradni-list.si/1/objava.jsp?urlurid=20131783) – ZDU-1G, [65/14](http://www.uradni-list.si/1/objava.jsp?urlurid=20142739) in 55/17) je Vlada Republike Slovenije na ... seji … pod točko … sprejela naslednji    **SKLEP:**  Vlada Republike Slovenije je izdala Uredbo o spremembah Uredbe o plačah in drugih prejemkih javnih uslužbencev za delo v tujini ter jo objavi v Uradnem listu Republike Slovenije.  Mag. Lilijana Kozlovič  GENERALNA SEKRETARKA  Sklep prejmejo:   * ministrstva, * vladne službe. | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| * mag. Igor Kotnik, generalni direktor Direktorata za javni sektor, Ministrstvo za javno upravo, * mag. Branko Vidič, vodja Sektorja za plače v javnem sektorju, Ministrstvo za javno upravo, * Barbara Lavtar, podsekretarka, Ministrstvo za javno upravo. | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
|  | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| (Navedite imena in priimke ter funkcije ali nazive.) | | | | | | | | | | | | |
| **5. Kratek povzetek gradiva:**  Predlog Uredbe o spremembah Uredbe o plačah in drugih prejemkih javnih uslužbencev za delo v tujini je posledica sprememb indeksov življenjskih stroškov. Uredba o plačah in drugih prejemkih javnih uslužbencev za delo v tujini v 7. členu določa, da spremembo preglednice indeksov sprejme vlada na predlog ministra za zunanje zadeve, in sicer 1. februarja, 1. junija in 1. oktobra.  Spremeni se tudi 24. člen, katerega vsebina se nanaša na povračilo stroškov prostovoljne vključitve v obvezno pokojninsko in invalidsko zavarovanje za nezaposlenega partnerja, povračilo stroškov zavarovanja za primer brezposelnosti in za starševsko varstvo. | | | | | | | | | | | | |
|  | | | | | | | | | | | | |
| **6. Presoja posledic za:** | | | | | | | | | | | | |
| a) | | javnofinančna sredstva nad 40.000 EUR v tekočem in naslednjih treh letih | | | | | | | | | NE | |
| b) | | usklajenost slovenskega pravnega reda s pravnim redom Evropske unije | | | | | | | | | NE | |
| c) | | administrativne posledice | | | | | | | | | NE | |
| č) | | gospodarstvo, zlasti mala in srednja podjetja ter konkurenčnost podjetij | | | | | | | | | NE | |
| d) | | okolje, vključno s prostorskimi in varstvenimi vidiki | | | | | | | | | NE | |
| e) | | socialno področje | | | | | | | | | NE | |
| f) | | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| 7.a Predstavitev ocene finančnih posledic nad 40.000 EUR:  **(Samo če izberete DA pod točko 6.a.)** | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | |
|  | | | Tekoče leto (t) | | t + 1 | t + 2 | | | | t + 3 | |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | |  | |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | |  | |
| Predvideno povečanje (+) ali zmanjšanje (**–**) odhodkov državnega proračuna | | | –71.450 | | –85.740 | –85.740 | | | | –85.740 | |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | |  | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | |  | |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | | |  | |  | | | |  | |
|  |  | | |  | |  | | | |  | |
| SKUPAJ | | | | | |  | | | |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | | |  | |  | | | |  | |
|  |  | | |  | |  | | | |  | |
| SKUPAJ | | | | | |  | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | Znesek za t + 1 | | | | |
|  | | | |  | | |  | | | | |
|  | | | |  | | |  | | | | |
|  | | | |  | | |  | | | | |
| SKUPAJ | | | |  | | |  | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  Finančni učinek je nižji za 71.450 evrov (prihranek) v letu 2018. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:**  Gradivo ni tako, da bi ga bilo treba objaviti na spletni strani predlagatelja. Gre za utečene spremembe indeksov OZN (vsakič, in sicer 1. februarja, 1. junija in 1. oktobra) in uskladitev 24. člena z ZPIZ-2. | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | | | |
| Gradivo ni takšne narave, da bi ga bilo treba objaviti na spletni strani predlagatelja. | | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:**  Gradivo je bilo poslano v usklajevanje:  − Službi Vlade RS za zakonodajo,  − Ministrstvu za finance,   * Ministrstvu za zunanje zadeve,   − Ministrstvu za delo, družino, socialne zadeve in enake možnosti,  − Medresorski delovni skupini za uskladitev Uredbe o plačah in drugih prejemkih za delo v tujini. | | | | | | | |  | | | |
| **11. Gradivo je uvrščeno v delovni program vlade:** | | | | | | | | DA | | | |
| **Boris Koprivnikar**  **MINISTER** | | | | | | | | | | | |

PRILOGA 3 (jedro gradiva):

PREDLOG EVA 2018-3130-0006

Na podlagi prvega odstavka 3. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv in 67/17), 44. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD in 31/15), 96. člena Zakona o službi v Slovenski vojski (Uradni list RS, št. 68/07 in 58/08 – ZSPJS-I) in petega odstavka 70. člena Zakona o državnem tožilstvu (Uradni list RS, št. 58/11, 21/12 – ZDU-1F, 47/12, 15/13 – ZODPol, 47/13 – ZDU-1G, 48/13 – ZSKZDČEU-1, 19/15 in 23/17 – ZSSve) izdaja Vlada Republike Slovenije

**UREDBO**

**o spremembah Uredbe o plačah in drugih prejemkih javnih uslužbencev**

**za delo v tujini**

1. člen

V [Uredbi o plačah in drugih prejemkih javnih uslužbencev za delo v tujini](http://www.mnz.gov.si/fileadmin/mpju.gov.si/pageuploads/DPJS/Zakonodaja/2012-01-2651-npb6.doc) (Uradni list RS, št. [14/09](http://www.uradni-list.si/1/objava.jsp?sop=2009-01-0486), [16/09 – popr.](http://www.uradni-list.si/1/objava.jsp?sop=2009-21-0588), [23/09](http://www.uradni-list.si/1/objava.jsp?sop=2009-01-0980), [51/10](http://www.uradni-list.si/1/objava.jsp?sop=2010-01-2814), [67/10](http://www.uradni-list.si/1/objava.jsp?sop=2010-01-3704), [80/10](http://www.uradni-list.si/1/objava.jsp?sop=2010-01-4304) – ZUTD, [41/12](http://www.uradni-list.si/1/objava.jsp?sop=2012-01-1730), [68/12](http://www.uradni-list.si/1/objava.jsp?sop=2012-01-2651), [47/13](http://www.uradni-list.si/1/objava.jsp?sop=2013-01-1854), [96/14](http://www.uradni-list.si/1/objava.jsp?sop=2014-01-4048), [39/15](http://www.uradni-list.si/1/objava.jsp?sop=2015-01-1613), [57/15](http://www.uradni-list.si/1/objava.jsp?sop=2015-01-2398), [73/15](http://www.uradni-list.si/1/objava.jsp?sop=2015-01-2843), [98/15](http://www.uradni-list.si/1/objava.jsp?sop=2015-01-3846), [6/16](http://www.uradni-list.si/1/objava.jsp?sop=2016-01-0260), [38/16](http://www.uradni-list.si/1/objava.jsp?sop=2016-01-1692), [62/16](http://www.uradni-list.si/1/objava.jsp?sop=2016-01-2680), [4/17](http://www.uradni-list.si/1/objava.jsp?sop=2017-01-0172), [26/17](http://www.uradni-list.si/1/objava.jsp?sop=2017-01-1437), [35/17](http://www.uradni-list.si/1/objava.jsp?sop=2017-01-1929) in 54/17) se 24. člen spremeni tako, da se glasi:

»**24. člen**

**(povračilo stroškov prostovoljne vključitve v obvezno pokojninsko in invalidsko zavarovanje za nezaposlenega partnerja, povračilo stroškov zavarovanja za primer brezposelnosti in za starševsko varstvo)**

(1) Povračilo stroškov prostovoljne vključitve v obvezno pokojninsko in invalidsko zavarovanje pripada javnemu uslužbencu na delu v tujini, čigar nezaposleni zakonec ali zunajzakonski partner s stalnim bivališčem v Republiki Sloveniji, ki prebiva z javnim uslužbencem v tujini, je bil do odhoda v tujino v delovnem razmerju, samozaposlen ali prijavljen na zavodu za zaposlovanje ter je prostovoljno vključen v obvezno pokojninsko in invalidsko zavarovanje v skladu s predpisi, ki urejajo pokojninsko in invalidsko zavarovanje. Do povračila stroškov iz tega člena ni upravičen javni uslužbenec, čigar zakonec ali zunajzakonski partner je že upravičen do plačila prispevkov za pokojninsko in invalidsko zavarovanje v skladu s predpisi, ki urejajo starševsko varstvo. Po poteku prejemanja prejemkov v skladu s predpisi ki urejajo starševsko varstvo, je javni uslužbenec upravičen do povračila stroškov iz tega člena, če je bil njegov zakonec ali zunajzakonski partner ob začetku prejemanja teh prejemkov v delovnem razmerju, samozaposlen ali prijavljen na zavodu za zaposlovanje in je prostovoljno vključen v obvezno pokojninsko in invalidsko zavarovanje.

(2) Povračilo iz prejšnjega odstavka se izplačuje od dneva, ko je zakoncu oziroma zunajzakonskemu partnerju zaradi odhoda z javnim uslužbencem v tujino prenehalo delovno razmerje oziroma ko je bil izbrisan iz registra samozaposlenih oziroma ko se je odjavil z zavoda za zaposlovanje, in se preneha izplačevati z dnevom, ko se javnega uslužbenca premesti na delo oziroma dolžnost v Republiko Slovenijo, oziroma s prenehanjem pogodbe o zaposlitvi. Povračila ni mogoče izplačevati pred odhodom javnega uslužbenca v tujino. Zakonec oziroma zunajzakonski partner iz prejšnjega odstavka pred odhodom sam ureja vsa opravila v zvezi s prostovoljno vključitvijo v obvezno zavarovanje.

(3) Javni uslužbenec na delu v tujini, čigar zakonec ali zunajzakonski partner, ki prebiva z njim v tujini in je bil do odhoda v tujino v delovnem razmerju, samozaposlen ali prijavljen na zavodu za zaposlovanje, je upravičen tudi do povračila stroškov zavarovanja za starševsko varstvo in do povračila stroškov zavarovanja za primer brezposelnosti, če je njegov zakonec ali zunajzakonski partner prostovoljno vključen v obvezno zavarovanje za primer brezposelnosti v skladu s predpisi, ki urejajo zavarovanje za primer brezposelnosti.

(4) Povračilo stroškov prostovoljne vključitve v obvezno pokojninsko in invalidsko zavarovanje za nezaposlenega zakonca oziroma zunajzakonskega partnerja ter zavarovanja za primer brezposelnosti in za starševsko varstvo se izvede v višini dejansko plačanih prispevkov za prostovoljno vključitev v obvezno pokojninsko in invalidsko zavarovanje, zavarovanja za primer brezposelnosti in za starševsko varstvo, vendar ne več kot bi znašali prispevki delodajalca in delojemalca, ki se izračunajo od osnove, od katere so bili plačani prispevki zakonca oziroma zunajzakonskega partnerja v zadnjem polnem mesecu pred odhodom v tujino. Če je bila osnova zakonca oziroma zunajzakonskega partnerja iz prejšnjega stavka v zadnjem mesecu za več kot 25% višja od povprečja zadnjih šestih mesecev, se kot osnova upošteva povprečje osnov v zadnjih šestih mesecih. Če je osnova iz tega odstavka nižja od najnižje osnove, ki jo za prostovoljno vključitev v zavarovanje določajo področni predpisi, se kot osnova določi najnižja osnova v skladu s področnimi predpisi

(5) Osnova za povračilo stroškov se revalorizira z letno stopnjo rasti povprečne plače v Republiki Sloveniji. Revalorizacija se izvede enkrat v koledarskem letu, in sicer naslednji mesec, ko organ, pristojen za statistiko, objavi podatek o višini povprečne plače v Republiki Sloveniji za preteklo koledarsko leto. Revalorizacija se izvede le za tiste zakonce ali zunajzakonske partnerje, ki ob koncu koledarskega leta, na katerega se nanaša letna stopnja rasti povprečne plače, bivajo v tujini vsaj devet mesecev.

(6) Za zunajzakonskega partnerja po tem členu se šteje oseba v skladu z zakonom, ki ureja družinska razmerja.

(7) Povračilo stroškov iz tega člena ne pripada javnim uslužbencem pri opravljanju dela v mirovnih operacijah in mednarodnih civilnih misijah.«.

2. člen

Priloga 2 se nadomesti z novo prilogo 2, ki je kot priloga sestavni del te uredbe.

KONČNA DOLOČBA

3. člen

Ta uredba začne veljati 1. februarja 2018.

Vlada Republike Slovenije

dr. Miroslav Cerar

predsednik

Št. 001-5/2018/6

Ljubljana, 22. januarja 2018

EVA 2018-3130-0006

**PRILOGA**

»Priloga 2: Indeksi življenjskih stroškov Organizacije združenih narodov (OZN)

| Kraj | Indeks življenjskih stroškov OZN (LJ = 100) |
| --- | --- |
| Aman | 1,1294 |
| Abu Dabi | 1,0941 |
| Ankara | 0,9647 |
| Atene | 0,9647 |
| Bagdad | 1,0824 |
| Beograd | 0,9882 |
| Berlin | 1,0680 |
| Bern | 1,1920 |
| Brasilia | 1,0588 |
| Bratislava | 1,0000 |
| Bruselj | 1,1529 |
| Budimpešta | 1,0000 |
| Buenos Aires | 1,1059 |
| Bukarešta | 0,9647 |
| Canberra | 1,0380 |
| Carigrad | 0,9930 |
| Celovec | 1,1220 |
| Cleveland | 1,0320 |
| Dublin | 1,0235 |
| Dunaj | 1,1412 |
| Düsseldorf | 1,1140 |
| Haag | 1,0824 |
| Hamburg | 1,1040 |
| Helsinki | 1,0941 |
| Kabul | 1,1059 |
| Jeruzalem | 1,1412 |
| Kairo | 0,9647 |
| Kijev | 1,0000 |
| Köbenhavn | 1,1647 |
| Lizbona | 1,0706 |
| Ljubljana | 1,0000 |
| London | 1,0941 |
| Lyon | 1,0870 |
| Madrid | 1,0000 |
| Milano | 1,1310 |
| Monošter | 0,9600 |
| Moskva | 1,1529 |
| München | 1,1300 |
| N'Djamena | 1,1059 |
| New Delhi | 0,9882 |
| New York | 1,1765 |
| Oslo | 1,1529 |
| Ottawa | 1,1010 |
| Pariz | 1,1059 |
| Peking | 1,0824 |
| Podgorica | 0,9882 |
| Praga | 1,0000 |
| Pretoria | 0,9529 |
| Priština | 0,9090 |
| Riga | 1,0824 |
| Rim | 1,0941 |
| Riad | 1,0353 |
| Sarajevo | 0,9412 |
| Skopje | 0,9882 |
| Sofija | 0,9765 |
| Stockholm | 1,0471 |
| Strasbourg | 1,0950 |
| Šanghaj | 1,1370 |
| Tbilisi | 1,0000 |
| Teheran | 1,0118 |
| Tel Aviv | 1,1500 |
| Tirana | 0,9765 |
| Tokio | 1,1294 |
| Trst | 1,0780 |
| Varšava | 0,9176 |
| Vatikan | 1,0941 |
| Vilna | 1,0353 |
| Washington | 1,0941 |
| Zagreb | 1,0000 |
| Zugdidi | 0,9660 |
| Ženeva | 1,2353 |

«.

**OBRAZLOŽITEV**

1. UVOD
2. Pravna podlaga (besedilo, vsebina zakonske določbe, ki je podlaga za izdajo predpisa):

– 3. člen Zakona o sistemu plač v javnem sektorju ([Uradni list RS, št](http://www.uradni-list.si/1/objava.jsp?urlid=200858&stevilka=2481). [108/09 – uradno prečiščeno besedilo](http://www.uradni-list.si/1/objava.jsp?urlid=2009108&stevilka=4891), [13/10](http://www.uradni-list.si/1/content?id=96328&part=&highlight=zspjs), [59/10](http://www.uradni-list.si/1/content?id=99155&part=&highlight=zakon+o+sistemu+pla%C4%8D+v+javnem+sektorju), [85/10](http://www.uradni-list.si/1/content?id=100484&part=&highlight=zspjs), [107/10](http://www.uradni-list.si/1/content?id=101571&part=&highlight=zspjs), [35/11](http://www.uradni-list.si/1/objava.jsp?urlid=201135&stevilka=1743) – ORZSPJS49a, [40/12](http://www.uradni-list.si/1/content?id=108751&part=&highlight=zujf) – ZUJF, [46/13](http://www.uradni-list.si/_pdf/2013/Ur/u2013046.pdf#!/u2013046-pdf), [25/14](http://www.uradni-list.si/1/objava.jsp?urlurid=2014961) – ZFU, [50/14](http://www.uradni-list.si/1/objava.jsp?urlurid=20142074) in 95/14 – ZUPPJS15),

– 44. člen Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09 in 80/10 – ZUTD in 31/15),

– 96. člen Zakona o službi v Slovenski vojski (Uradni list RS, št. [68/07](http://www.uradni-list.si/1/objava.jsp?urlurid=20073761) in [58/08](http://www.uradni-list.si/1/objava.jsp?urlurid=20082481) – ZSPJS-I).

1. Predstavitev presoje posledic za posamezna področja, če te niso mogle biti celovito predstavljene v predlogu zakona.

1. Izjava o skladnosti predloga predpisa s pravnimi akti Evropske unije in korelacijska tabela, če gre za prenos direktive.

Izjava o skladnosti (format pdf) – izvoz iz baze RPS.

II. VSEBINSKA OBRAZLOŽITEV UREDBE

**Obrazložitev k posameznim členom:**

K 1. členu

Ministrstvo za zunanje zadeve je predlagalo spremembo 24. člena zaradi uskladitve s spremembami Zakona o pokojninskem in invalidskem zavarovanju – ZPIZ-2 (Uradni list RS, št. 96/12, 39/13, 99/13 – ZSVarPre-C, 101/13 – ZIPRS1415, 44/14 – ORZPIZ206, 85/14 – ZUJF-B, 95/14 – ZUJF-C, 90/15 – ZIUPTD,102/15, 23/17 in 40/17) in Zakona o urejanju trga dela (Uradni list RS, št. [80/10](http://www.uradni-list.si/1/objava.jsp?sop=2010-01-4304), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785), [63/13](http://www.uradni-list.si/1/objava.jsp?sop=2013-01-2512), [100/13](http://www.uradni-list.si/1/objava.jsp?sop=2013-01-3600), [32/14](http://www.uradni-list.si/1/objava.jsp?sop=2014-01-1320) – ZPDZC-1, [47/15](http://www.uradni-list.si/1/objava.jsp?sop=2015-01-1930) – ZZSDT in [55/17](http://www.uradni-list.si/1/objava.jsp?sop=2017-01-2523)), ki urejata osnove za prispevke, ter zaradi določitve pravilne osnove revalorizacije prispevkov, ki so višji od minimalnih osnov. Zakon o zunanjih zadevah (Uradni list RS, št. [113/03](http://www.uradni-list.si/1/objava.jsp?sop=2003-01-4929) – uradno prečiščeno besedilo, [20/06](http://www.uradni-list.si/1/objava.jsp?sop=2006-01-0748) – ZNOMCMO, [76/08](http://www.uradni-list.si/1/objava.jsp?sop=2008-01-3345), [108/09](http://www.uradni-list.si/1/objava.jsp?sop=2009-01-4887), [80/10](http://www.uradni-list.si/1/objava.jsp?sop=2010-01-4304) – ZUTD in [31/15](http://www.uradni-list.si/1/objava.jsp?sop=2015-01-1300)) v 51. členu določa, da se sredstva za plačilo in revalorizacijo prispevkov za socialna zavarovanja zagotovijo v proračunu. Iz navedenega izhaja, da se revalorizacija osnov mora izvajati in ni prepuščena prosti presoji delodajalca, ali bo osnove revaloriziral ali ne. Trenutno veljavna uredba že vsebuje določbo o revalorizaciji osnov za prispevke z letno stopnjo rasti pokojnin, ki pa ni ustrezna in se ne izvaja, zato je bila predlagana ustrezna sprememba. Dejstvo namreč je, da se že na podlagi ZPIZ-2 usklajuje minimalna osnova, od katere se plačujejo prispevki, upoštevajoč rast povprečne plače v Republiki Sloveniji, zato je treba enako usklajevanje osnov urediti tudi za tiste partnerje, za katere se plačujejo prispevki od osnove, ki je višja od minimalne osnove. Vsaka drugačna rešitev bi bila diskriminatorna. Poleg navedenega se delodajalca izpostavlja odškodninskim zahtevkom zaradi neizvajanja določb trenutno veljavne uredbe.

Najnižja osnova za plačilo prispevkov za zavarovance, ki so prostovoljno vključeni v obvezno pokojninsko in invalidsko zavarovanje, je po 149. členu ZPIZ-2 določena v znesku, ki je najmanj enak znesku 60% zadnje znane povprečne letne plače zaposlenih v RS, preračunane na mesec. Predlagatelj predlaga, da se v istem odstotku kot minimalna osnova določena po 149. členu ZPIZ-2, revalorizirajo tudi osnove, ki so višje od 60% zadnje znane povprečne letne plače zaposlenih v RS, preračunane na mesec.

Podlaga za povračila stroškov socialnih zavarovanj je potrebna tudi v primeru, če bi osnova, od katere so bili plačani prispevki zakonca oz. zunajzakonskega partnerja v zadnjem polnem mesecu pred odhodom v tujino znašala manj kot osnova, ki jo določa ZPIZ-2 (osnove pred odhodom v tujino partnerjev oz. če je bil partner prijavljen na zavodu za zaposlovanje, so lahko nižje kot zakonodaja predvideva v primeru prostovoljne vključitve v zavarovanja).

K 2. členu

Na podlagi četrtega odstavka 7. člena uredbe se indeks OZN spreminja trikrat letno, in sicer 1. februarja, 1. junija in 1. oktobra. Zadnja sprememba indeksov je bila oktobra 2017. Predlog spremembe indeksov OZN je podal minister za zunanje zadeve.

K 3. členu

Uredba velja od 1. februarja 2018.